சேனல் 4 தொலைக்காட்சிக்காக, "பார்ன் சர்வைவர்: பியர் கிரில்ஸ்" என்ற நிகழ்ச்சியை கிரில்ஸ் வழங்கி வருகிறார், இந்நிகழ்ச்சி ஆஸ்திரேலியா, கனடா மற்றும் அமெரிக்காவில் "மேன் வெர்சஸ் வைல்டு" என்ற பெயரில் ஒளிபரப்பாகி வருகிறது, மேலும் ஐரோப்பா, ஆசியா மற்றும் ஆப்பிரிக்கா ஆகியவற்றில் டிஸ்கவரி சேனலில் "அல்டிமேட் சர்வைவல்" என்ற பெயரிலும் ஒளிபரப்பாகி வருகிறது. வாழத் தகுதியற்ற இடங்களில் கிரில்ஸ் தனியாக விடப்பட்டு, அந்த இடத்தில் எவ்வாறு வாழ்வது என்று கிரில்ஸ் கற்று தருவது இந்த நிகழ்ச்சியில் காண்பிக்கப்படுகிறது. ஜூன் 15, 2007 -இல் இந்நிகழ்ச்சியின் இரண்டாவது சீசன் ஒளிபரப்பாகியது, மூன்றாவது சீசன் நவம்பர் 2007-இல் ஒளிபரப்பாகியது, நான்காவது மே 2008 -இல் ஒளிபரப்பாகியது. தற்போது கிரில்ஸ் ஐந்தாவது சீசனைப் படம்பிடித்து வருகிறார்.

இந்த நிகழ்ச்சியில், கிரில்ஸ் மலைச்சரிவுகளில் ஏறுவது, ஹெலிகாப்டர்களிலிருந்து பாராசூட்களில் குதிப்பது, பலூன்கள் மற்றும் விமானங்கள், பாராகிளைடிங், ஐஸ் கிளைம்பிங், காட்டுத்தீயில் ஓடுவது வேகமான ஆற்றுநீரில் நீந்துவது, பாம்புகளை உண்பது, பாலைவன சூட்டிலிருந்து தப்பிக்க, அவருடைய சிறுநீரால் நனைத்த டி-ஷர்ட்டைத் தலையில் சுற்றிக் கொள்வது, சாரைபாம்பின் தோலில் சேமிக்கப்பட்ட சொந்த சிறுநீரைக் குடிப்பது, யானையின் சாணத்தில் உள்ள கழிவு நீரைக் குடிப்பது, முதலைகளுடன் சண்டையிடுவது, உயிரற்ற ஒட்டகத்தின் உடலைக் கிழித்து, அதிலுள்ள தண்ணீரைக் குடிப்பது, பல்வேறு வகையான "ஊரும் உயிரினங்களை" [பூச்சிகள்] உண்பது, ஒரு இறந்த ஆட்டின் உடலை உறங்குவதற்கான பையாகவும், மிதக்கும் பொருளாகவும் பயன்படுத்துவது, உதவி ஏதுமின்றி அருவிகளின் மேல் ஏறுவது போன்ற பல சாகசங்கள் காண்பிக்கப்படுகின்றன. தனித்துவமான சாகசக்கதைகள் அல்லது முழுக்க முழுக்க காட்டுத்தனமான நிகழ்ச்சிகள் போன்றவற்றை கிரில்ஸ் தனது பார்வையாளர்களுக்கு வழங்குகிறார்.

ஏஞ்சல் அருவியில் பாராமோட்டாரிங்
வட அட்லாண்டிக் கடலைத் தாண்டுதல்
"பார்ன் சர்வைவர்/மேன் வெர்சஸ் வைல்டு"
விமர்சனம்